Rauni-Leena Luukanen-Kilde

Rauni-Leena Tellervo Luukanen-Kilde (o.s. Valve,Tapani Kuningas: Rauni-Leena Luukanen-Kilde: "Kuolemakaan ei vaienna minua", Ultra-lehti 11/1999, s. 4..  myös Rauni Kilde; 15. marraskuuta 1939 Värtsilä – 8. helmikuuta 2015 Vaasa) oli suomalainen lääkäri, kirjailija, luennoitsija, ufologi ja salaliittoteoreetikko. Luukanen-Kilde toimi lääkärinä kansainvälisissä tehtävissä ja Lapin läänin lääninlääkärinä vuoteen 1985. Hän kirjoitti kirjoja paranormaaleista ilmiöistä ja ufoista, muun muassa teokset Kuolemaa ei ole (1982) ja Tähtien lähettiläs (1991).

 Elämä ja toiminta 
Luukanen-Kilde aloitti lääketieteen opinnot Oulussa, valmistui lääketieteen lisensiaatiksi Turusta 1967 ja erikoistui yleislääketieteeseen (1974). Hän työskenteli lääkärinä eri puolella Suomea, muun muassa Salossa, toimi lääkärinä kansainvälisissä tehtävissä Pakistanissa ja Indonesiassa sekä Lapin läänin lääninlääkärinä vuodesta 1975. 

Hän toimi myös Lapin parapsykologisen seuran puheenjohtajana 1981–1986 sekä osallistui maanpuolustustyöhön muun muassa Lapin maanpuolustusyhdistyksen kautta.

Vuonna 1985 Luukanen-Kilde joutui pahaan auto-onnettomuuteen. Hän jäi lääninlääkärin virasta eläkkeelle kahden vuoden sairausloman jälkeen vuonna 1987. Eläkkeelle jäätyään Luukanen-Kilde asui pitkään Norjassa Mossin kunnan Sonissa – ja muutti vasta hieman ennen kuolemaansa takaisin Suomeen.

Luukanen-Kilden ensimmäinen puoliso vuodesta 1964 oli majuri Mauri Luukanen ja toinen puoliso vuodesta 1987 norjalainen diplomaatti Sverre Kilde (1934–1996).

Luukanen-Kilde kuoli kotonaan Vaasassa pitkäaikaiseen sairauteen 8. helmikuuta 2015. (Archive.org) Hänen kuolinilmoitukseensa oli kirjoitettu sanat: kuolemaa ei ole.

 Luukanen-Kilden sanoma 
Luukanen-Kilde esitelmöi ufoja ja parapsykologiaa käsittelevissä tilaisuuksissa. Hän kertoi esitelmissä mm. energiasta, ruumiistairtautumisista, ufokontakteista ja vastaavista. 

Hän oli kiinnostunut erilaisista salaliittoteorioista. Hän ilmaisi 1990-luvulla huolensa siitä, että ihmisiin istutetaan heidän tietämättään esimerkiksi rokotusohjelmien yhteydessä mikrosiruja, joiden tarkoitus on hallita ja valvoa käyttäytymistä. Tällaiset mikrosirutetut tai muuten mielenohjailun uhrit olisivat hänen mukaansa jatkuvassa ympärivuorokautisessa seurannassa. Hän myös väitti Norjan vuoden 2011 terrori-iskujen olleen salaliitto. Luukanen-Kilde esitti, että sikainfluenssarokotukset ovat vaarallisia ja niiden taustalla on salaliitto, jonka takana on WHO, Henry Kissinger ja Bilderberg-ryhmä, jonka Mikko Juuti, "Ufologi Rauni-Leena Luukanen-Kilde on kuollut" , Ilta-Sanomat, 9.2.2015Rauni-Leena Luukanen-Kilde: "Microchip Implants, Mind Control, and Cybernetics", 6.12.2000 (alkup. julkaisu: Spekula 1999 ) tarkoitus on vähentää maailman väestöä.

Vuonna 1996 Skepsis-yhdistys tarjoutui lyömään Luukanen-Kilden kanssa vedon. Luukanen-Kilde olisi saanut Skepsikseltä 10 000 markkaa, mikäli humanoidi olisi esiintynyt yleisölle vuoden 1998 loppuun mennessä. Muussa tapauksessa Luukanen-Kilde olisi joutunut maksamaan Skepsikselle 100 markkaa, ja Skepsis olisi vastavuoroisesti lähettänyt hänelle Skeptikko-lehden vuosikerran.

Luukasen mukaan ihmiskunnalta on salattu, että avaruusolentoja on keskellämme, kuulentoja tehdään kaksi kertaa viikossa, ihmisillä on jo siirtokuntia Marsissa ja että myös Saturnukseen lennetään.Rauni-Leena Luukasen haastattelu NRJ-radiossa, 19.1.2012Rauni-Leena Luukanen-Kilde tuntee humanoidit, Arto Nyberg haastattelu, Yle 16.7.2008 Luukanen-Kilde koki, että häntä häiritään psykotronisilla aseilla ja aiheutetaan erilaisia oireita, ja siksi hän halusi Norjasta Suomeen, joka ei ollut Nato-maa.

 Teokset 






 Lähteet 

 Aiheesta muualla 

 Rauni-Leena Luukanen-Kilde tuntee humanoidit Ylen Elävä arkisto.


Luokka:Suomalaiset lääkärit
Luokka:Suomalaiset tietokirjailijat
Luokka:Suomalaiset salaliittoteoreetikot
Luokka:Suomalaiset ufotutkijat
Luokka:Suomalaiset ufokontaktihenkilöt
Luokka:Vuonna 1939 syntyneet
Luokka:Vuonna 2015 kuolleet
Luokka:Seulonnan keskeiset artikkelit